Τίτλοι Προσφώνησης σε Ομήρου Οδύσσεια, Μια Κοινωνιογλωσσολογική Προσέγγιση:
Creators: name: Κονταράκη, Στεφανία-Εμμανουέλα Ιωάννη
Publisher: name: Aristotle University of Thessaloniki
Year: 2014
Subjects: Τίτλοι προσφώνησης
Κοινωνιογλωσσολογία
Οδύσσεια
Forms of address
Sociolinguistics
Odyssey

description: Η παρούσα μεταπτυχιακή διπλωματική εργασία επικεντρώνει το ενδιαφέρον της στους τύπους προσφώνησης που εμφανίζονται στην Ομήρου Οδύσσεια. Σκοπός της είναι η καταγραφή των τύπων και στη συνέχεια η εξέταση τους ανάλογα με τα πλαίσια επικοινωνίας στα οποία εμφανίζονται. Γίνεται μια υποθετική κοινωνιογλωσσολογική προσέγγιση όσον αφορά ομιλητές που γνωρίζονται μεταξύ τους. Μέσα από τους τίτλους προσφώνησης μελετόνται η ευγένεια και κοινά γλωσσικά χαρακτηριστικά, διαχρονικά και συγχρονικά. Η μελέτη του έπους οφείλεται στο γεγονός ότι λίγες έρευνες έχουν πραγματοποιηθεί στο συγκεκριμένο συγγραφικό είδος. Η επιλογή της Οδύσσειας έγινε για λόγους χώρου, προπάντων όμως για το γεγονός ότι το ύφος της θεωρείται από τους μελετητές ως λιγότερο επίσημο από αυτό της Ιλιάδας.. Η εργασία αποτελείται από δέκα κεφάλαια. Μετά το εισαγωγικό κεφάλαιο παρουσιάζονται οι χαρακτήρες του έπους που εξετάστηκαν και δίνεται η κοινωνική τους υπόσταση. Στη συνέχεια γίνεται μια σύντομη αναφορά στην επιστήμη της κοινωνιογλωσσολογίας και τη σχέση της με τους τίτλους προσφώνησης. Έπεται ο ορισμός του όρου τίτλοι προσφώνησης και οι μελέτες που έχουν γίνει μέχρι σήμερα για την ελληνική γλώσσα. Στο τέταρτο κεφάλαιο αναλύονται οι τίτλοι προσφώνησης που καταγράφηκαν χωρισμένοι ανά κατηγορίες, οι οποίες είναι: κύρια ονόματα, όροι συγγένειας, όροι ηλικίας, τίτλοι και εργασία, οι όροι φίλος και ξεῖνος , επίθετα, προσβολές και αντωνυμίες. Μετά την μακροσκελή ανάλυση τους παρουσιάζεται η κοινωνιογλωσσολογική προσέγγιση, η οποία όπως αναφέρθηκε, εξετάζει τις σχέσεις μόνο μεταξύ οικείων προσώπων. Η έρευνα δεν λαμβάνει υπόψιν της τα κύρια ονόματα, καθώς είναι κενά λεξικής σημασίας. Ακολουθούν τα συμπεράσματα καθώς και ερωτήμα που ανέκυψαν κατά τη διάρκεια διεξαγωγής της μελέτης. Στο κεφάλαιο εφτά βρίσκεται το παράρτημα όπου βρίσκονται όλοι οι τίτλοι προσφώνησης που ήταν προς μελέτη, χωρισμένοι ανά ραψωδία και στίχο. Τέλος, παρουσιάζεται η βιβλιογραφία και στα κεφάλαια εννιά και δέκα οι περιλήψεις της μελέτης στην ελληνική και στην αγγλική γλώσσα.
description: This paper is an attempt to examine the forms of addresses in Odyssey, Homer. It has been a personal goal to achieve, since it started as a small essay for the needs of a semester course in my master classes, and there has not been much work on this field. The scope of the survey is to find all the forms of addresses used in Odyssey and see under what circumstances they are used and by whom. The second part of the survey is looking out for hypothetical sociolinguistic conclusions on people which are known by each other. The paper has been divided in ten chapters. In the begging, there are introduced the names of the speakers found in the corpus that has been examined and their social identity, In chapter three is given a brief introduction to sociolinguistics, a definition of the term form of addresses and previous work that has been done on the forms of addresses in Greek. Chapter four presents all the different forms of addresses found, such as names, terms of kinship, terms of age, titles and work, the terms φίλος &amp; ξεῖνος ( friend &amp; unknown person), adjectives, insults, personal and possessive pronouns. They have been formed in noumerious smaller categories in order to be examined and then they are followed by hypothetical sociolinguistic conclusions. These conclusions, as already mentioned, focus on addresses between known people, and also in circumstances where politeness occurs. In chapter six are given the conclusions of this paper and questions that have come up, such as language universals. Chapter seven is the appendix listed with all the forms of addresses found in the corpus, given by rhapsody and line. Chapter eight has the references that helped me make this work possible. Chapters nine and ten are abstracts in Greek and English.